Melodi Grand Prix 2011

Melodi Grand Prix 2011 var den 49. utgaven av Melodi Grand Prix, Norges nasjonale uttaking til Eurovision Song Contest. 21 sanger deltok i tre delfinaler og Siste sjanse. Av disse kom åtte til finalen 12. februar 2011 i Oslo Spektrum i Oslo. Vinnerlåten ble «Haba Haba», framført av Stella Mwangi. Hun har skrevet låten sammen med Big City og Beyond51. Mwangi representerte Norge i Eurovision Song Contest 2011 i Düsseldorf, der hun ble slått ut i den første semifinalen. Dette var første gang siden 2007 at Norge ikke deltok i en Eurovision-finale.

 Sendingene 
Nok en gang inviterte NRK låtskrivere til å levere bidrag, og rundt 700 sanger kom inn til konkurransen. Redaksjonen med Per Sundnes og Mathias Karlsson i spissen, plukket ut 21 av dem til å delta i Melodi Grand Prix 2011.

Nok en gang besto konkurransen av tre delfinaler, Siste sjanse og finalen i Oslo Spektrum. Første delfinale ble holdt i Ørland lørdag 15. januar, andre delfinale i Florø lørdag 22. januar og tredje delfinale i Skien lørdag 29. januar. Sju melodier deltok i hver delfinale, og de to med flest stemmer kvalifiserte seg direkte til finalen, mens tredje- og fjerdeplass gikk videre til Siste sjanse i Sarpsborg lørdag 5. februar. I tillegg gikk de to femteplassene med prosentvis flest stemmer også videre til Siste sjanse. De åtte sistesjanse-låtene konkurrerte i en utslagscup, og de to som sto igjen, gikk videre til finalen. Dermed var det åtte sanger i finalen i Oslo Spektrum lørdag 12. februar. Programledere for alle sendingene var Per Sundnes og Anne Rimmen.

Blant artistene var de fleste relativt ukjente for allmennheten, og mange av dem var hentet fra talentkonkurranser som Idol, X Factor og NRKs Kjempesjansen. De mest kjente deltakerne var Helene Bøksle, popgruppa Babel Fish, Noora Noor, Gatas Parlament og The Blacksheeps som vant MGP junior og MGP Nordic i 2008.

Startrekkefølgen i finalen ble trukket direkte i tv-programmet Førkveld fire dager før finalen. Her deltok åtte melodier og de fire med flest seerstemmer gikk videre til gullfinalen. Der ble sangene framført på nytt, før seerne stemte igjen. Fjorårsvinner Didrik Solli-Tangen sang «My Heart Is Yours» før avstemningen med støtte fra Oslo fagottkor. Stella Mwangi vant finalen og fikk dermed representere Norge i Eurovision Song Contest.

 Resultatet i finalen 
Oslo Spektrum, Oslo, lørdag 12. februar 2011
 Første runde 
Nr.TittelArtistKomponistTekstforfatterStatus 1  «Vardlokk»  Helene Bøksle  Helene Bøksle, Sindre Hotvedt og Knut Avenstroup Haugen  Cecilie Larsen  Uplassert 2  «Alt du vil ha»  Sie Gubba  Magne Almås og Petter Øien   Gullfinale  3  «Depend on Me»  Babel Fish  Halvor Holter og Tarjei van Ravens  Uplassert 4  «Fire Below»   The Lucky Bullets  Knud Kleppe  Gullfinale 5  «Dance Tonight»  The BlackSheeps Agnete Kristin Johnsen og Emelie Nilsen  Gullfinale 6  «Haba Haba»   Stella Mwangi  Beyond51 og Big City  Stella Mwangi  Gullfinale  7  «Not That Easy (Ah-Oh-Ah-Oh)»  Åste og Rikke  Rikke Normann  Uplassert  8  «You're Like a Melody»  Hanne Sørvaag  Hanne Sørvaag og Martin Hansen  Uplassert
 Gullfinale 
Nr.TittelArtistKomponistTekstforfatterStemmerPlass 2  «Alt du vil ha»  Sie Gubba  Magne Almås og Petter Øien    4 4  «Fire Below»   The Lucky Bullets  Knud Kleppe    3 5  «Dance Tonight»  The BlackSheeps  Agnete Kristin Johnsen og Emelie Nilsen     2 6  «Haba Haba»  Stella Mwangi  Beyond51 og Big City  Stella Mwangi     1 

 Avstemning i finalen 
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble presentert i tilfeldig rekkefølge. I gullfinalen ble resultatet avgjort av en blanding mellom fagjuryer og seernes telefonstemmer. Først ble telefonstemmene fra publikummet i Oslo Spektrum presentert, deretter kom fagjuryene fra de tre delfinalestedene og Siste sjanse-byen. Hver fagjury ga 2 000, 4 000, 6 000 og 8 000 poeng til de fire gullfinalistene. Etter Oslo Spektrum og fagjuryene ble seernes telefon- og SMS-stemmene presentert. Seernes stemmer var delt i to geografiske regioner ut fra hvor i landet stemmene ble avgitt. Nord-Norge, Vestlandet og Sørlandet ble slått sammen til én region, mens Trøndelag og Østlandet var den andre regionen. Hver stemme telte ett poeng. Poengene for landsdelene under tilsvarer dermed antall mottatte telefon- og SMS-stemmer.
Nr.TittelOslo SpektrumØrlandFlorøSkienSarpsborgNord, Vest og SørTrøndelag og ØstTotalt2«Alt du vil ha»3864 0002 0002 0002 00025 90658 59294 8844«Fire Below»2 3972 0004 0004 0006 00051 97645 420115 7935«Dance Tonight»1 6028 0008 0006 0004 00050 08877 369155 0596«Haba Haba»3 6166 0006 0008 0008 000121 388127 213280 217

 Delfinalene 

 Delfinale 1 
Hangar E, Ørland hovedflystasjon, Ørland, lørdag 15. januar 2011

Nr.TittelArtistKomponistTekstforfatterPlassStatus 1  «Guns & Boys»  Carina Dahl  Carina Dahl,  og Hanne Sørvaag  6   Ute 2  «Daisy» Use MeJim André Bergsted  4  Sistesjansen 3  «Vardlokk»  Helene Bøksle  Helene Bøksle,  og   Cecilie Larsen  2  Finale 4  «Alt du vil ha»  Sie Gubba  Magne Almås og Petter Øien  3  Sistesjansen 5  «Jobbe litt mindre og tjene litt mer»  Gatas Parlament    Aslak Borgersrud, Elling Borgersrud og Don Martin  5  Sistesjansen 6  «Trenger mer»  Sichelle  Christine Dancke  7  Ute 7  «Not That Easy (Ah-Oh-Ah-Oh)»  Åste og Rikke  Rikke Normann  1  Finale

 Delfinale 2 
Florø idrettssenter, Florø, lørdag 22. januar 2011

Dette var første gang Florø arrangerte en delfinale.

Nr.TittelArtistKomponistTekstforfatterPlassStatus 1  «I'll Be Yours»  Pernille og Marius  Ovi, Johanna Demker og   5  Sistesjansen 2  «Depend on Me»  Babel Fish  Halvor Holter og Tarjei van Ravens  1  Finale 3  «Hungry for You (Gipsydance)»   Marika Lejon  Marika Lejon  7  Ute 4  «Sand»  Isabella Leroy  Isabella Leroy  6  Ute 5  «Oh Oh (Puppy Love)»  Endre Nordvik  Samsaya og Jarl Aanestad  3  Sistesjansen 6  «You're Like a Melody»  Hanne Sørvaag  Hanne Sørvaag og   2  Finale 7  «Allergic»  Mimi Blix  Merethe La Verdi og   4  Sistesjansen

 Delfinale 3 
Skien fritidspark, Skien, lørdag 29. januar 2011
Dette var tredje året på rad Skien arrangerte en delfinale. Det var også tredje gang at vinneren av Melodi Grand Prix kom fra denne delfinalen.

Nr.TittelArtistKomponistTekstforfatterPlassStatus 1  «Nothing Remains»  Susperia  Terje Andersen, Christian Hagen, Kenneth Åkesson, Håkon Didriksen og Øyvind Mustaparta  Pål Mathiesen  4  Sistesjansen 2  «Gone With the Wind»  Noora Noor  Simone Larsen, ,  og   5  Ute  3  «SOS»  Girl Happy   og   6  Ute 4  «Like Dreamers Do»   Grethe Svensen  Grethe Svensen og   Simon Anthony Walker  7  Ute 5. «Dance Tonight»  The BlackSheeps  Agnete Kristin Johnsen og   2  Finale 6  «Haba Haba»   Stella Mwangi  Beyond51 og Big City  Stella Mwangi  1  Finale  7  «Fire Below»  The Lucky Bullets    3  Sistesjansen

 Sistesjansen 
Sarpsborghallen, Sarpsborg, 5. februar 2011

De to femteplassene med høyest prosentoppslutning fra de tre delfinalene fikk de to sisteplassene i Sistesjansen. 31. januar offentliggjorde NRK at de to beste femteplassene var Gatas Parlament og Pernille og Marius.Disse får en ny sjanse Samtidig offentliggjorde NRK også hvem som skulle duellere mot hverandre.
Nr.TittelArtistKomponistTekstforfatterStatus 1  «Daisy»  Use Me  Jim André Bergsted  Ute andre runde 2  «I'll Be Yours»  Pernille og Marius  Ovi, Johanna Demker og   Ute første runde 3  «Alt du vil ha»  Sie Gubba  Magne Almås og Petter Øien  Finale 4  «Allergic»  Mimi Blix  Merethe La Verdi og   Ute første runde 5  «Jobbe litt mindre og tjene litt mer»  Gatas Parlament    Aslak Borgersrud, Elling Borgersrud og Don Martin  Ute første runde 6  «Fire Below»  The Lucky Bullets    Finale 7  «Oh Oh (Puppy Love)»  Endre Nordvik  Samsaya og Jarl Aanestad  Ute første runde 8  «Nothing Remains»  Susperia  Terje Andersen, Christian Hagen, Kenneth Åkesson, Håkon Didriksen og Øyvind Mustaparta  Pål Mathiesen  Ute andre runde

 Resultatet av Sistesjansen 

 Hendelser 
Den klare vinneren av Melodi Grand Prix ble norsk-kenyanske Stella Mwangi med «Haba Haba». Tittelen er swahili og betyr «steg for steg», i tillegg har sangen klare elementer av afrikanske rytmer og melodier. Det afrikanske lydbildet i vinnersangen fikk flere til å reagere, og enkelte mente det var feil at en afrikanskfødt artist med en afrikansk-inspirert låt skulle representere Norge i Eurovision Song Contest. Mest oppmerksomhet skapte varaordfører i Aure, Rita Ormbostad, som postet følgende kommentar på Facebook rett etter finalen: «Gi mæ sama, isbjørna å moskusa! Æ syns d e d vi ska sæll, å itj at vi har åpne asylmottak!!!! Ska kvæss mæ et spyd å handel bongotrommå t dusseldorf». Ormbostad beklaget kommentaren og kom med en uforbeholden unnskyldning kort tid etterpå. Også i Tyskland ble den norske vinnerlåten møtt med overraskelse. Tysklands svar på Per Sundnes, Stefan Raab, kalte låten for «bongo-bongo-musikk». Oppstyret sparket i gang en viss rasismedebatt i Norge, men Stella Mwangi selv ønsket ikke å kommentere rasismedebatten da hun var gjest på Skavlan helga etter finalen.

«Haba Haba» ble uansett en stor hit i Norge, og vinnerlåten lå 13 uker på VG-lista, hvorav fire strake uker på førsteplass. Målt opp mot VG-lista er dette en av de mest suksessrike Melodi Grand Prix-vinnere gjennom tidene.

Finalen ble sett av 1 295 000 seere, mens delfinalene samlet henholdsvis 1 074 000, 1 050 000 og 947 000 seere. Siste sjanse hadde 875 000 seere i første del, og 677 000 seere i andre del.

 Se også 
 MGPjr 2011
 Eurovision Song Contest 2011

 Referanser 

Kategori:Melodi Grand Prix
Kategori:Musikk i 2011